बिल्डिंग कोड समझना जरूरी: बीआईएस के हेड संजय पंत ने बताया कि प्राकृतिक आपदाओं और नई टेक्नोलॉजी को ध्यान में रखकर नेशनल बिल्डिंग कोड में कई बदलाव किए गए हैं, जिन्हें जानना और समझना जरूरी है। सौर ऊर्जा और ग्रीनरी को भी इसमें जगह दी गई है। इस फील्ड से जुड़े प्रोफेशनल्स को वर्कशॉप और सेमिनार के जरिए नए नियमों की जानकारी दी जा रही है। कार्यक्रम में इंडियन बिल्डिंग कांग्रेस के संस्थापक अध्यक्ष ओपी गोयल, अध्यक्ष अभय सिन्हा, पूर्व इंडियन बिल्डिंग कांग्रेस के छग सेंटर के पूर्व अध्यक्ष जीएस सोलंकी, स्वामी विवेकानंद विवि के उपकुलपति डॉ एमके वर्मा व अन्य मौजूद रहे।